శ్రీనగర్: జమ్మూకశ్మీర్ యువత ఉగ్రవాదుల హెచ్చరికలను ఏమాత్రం పట్టించుకోకుండా భారీఎత్తున పోలీస్ రిక్రూట్మెంట్ల కోసం క్యూలు కడుతున్నారు. జమ్మూతో పోల్చుకుంటే ఉగ్రవాదంతో ఎక్కువగా నష్టపోతున్న కశ్మీర్ నుంచే ఎక్కువ మంది యువత ఈ రిక్రూట్మెంట్స్లో పాల్గొంటుండటం మరో ఆసక్తికర అంశం. అంతకంటే ఆసక్తి కలిగించే మరో అంశం కూడా ఉంది. వందలాది మంది కశ్మీరీ అమ్మాయిలు సైతం పోలీస్ సబ్ ఇన్స్పెక్టర్ పోస్టుల కోసం అవసరమైన శారీరక దారుఢ్య పరీక్షలకు హాజరవుతున్నారు. నాలుగు రోజుల క్రితమే లెఫ్టినెంట్ ఉమర్ ఫయజ్ను ఉగ్రవాదులు కిడ్నాప్ చేసి అత్యంత పాశవికంగా కాల్చిచంపినప్పటికీ పోలీస్ పోస్టుల్లో చేరేందుకు జమ్మూకశ్మీర్ యువత ఆసక్తి చూపుతుండటం వారి మనోధైర్యానికి నిదర్శనంగా అధికారులు చెబుతున్నారు. మొత్తం 698 సబ్ ఇన్స్పెక్టర్ల పోస్టులకు 67,218 మంది అభ్యర్థులు దరఖాస్తు చేసుకున్నారు. వీరిలో జమ్మూ రీజియన్ నుంచి దరఖాస్తు చేసుకున్న వారు 31,496 మంది కాగా, కశ్మీర్ నుంచి 35, 722 మంది దరఖాస్తు చేసుకున్నారు. 6,000 మందికి పైగా యువతులు కూడా ఇందులో ఉన్నారు. 'కట్టుబాట్ల సమాజం'లో కుంచించుకుని పోకుండా ధైర్యంగా వేలాది మంది కశ్మరీ అమ్మాయిలు పోటీ పరీక్షల్లో పాల్గొంటున్నట్టు జమ్మూకశ్మీర్ డీజీపీ ఎస్.పి.వైద్ తెలిపారు. కాగా, ఉగ్రవాదంతో కశ్మీర్లో యువతులు ఎదుర్కొంటున్న మానసిక వేదన తమకు తెలుసునని, వారి సమస్యల పరిష్కారానికి తాము కృషి చేయాలనుకుంటున్నట్టు పోలీస్ రిక్రూట్ మెంట్కు హాజరైన పలువురు మహిళా అభ్యర్థులు తెలిపారు. ఉగ్రవాదాన్ని ఎవరు ఎంచుకున్నా సరికాదని, వ్యాధికి సరైన మందు అవసరమని, ఉగ్రవాద ముప్పును తాము ఎదుర్కొనేందుకు సిద్ధంగా ఉన్నామని పలువురు యువకులు పేర్కొన్నారు.
srinagar: jammookashmir yuvata ugravaadula heccharikalanu ematram pattinchukokunda bhaareettuna polies recrutmentla kosam kyoolu kadutunnaru. jammootho polchukunte ugravaadamto ekkuvagaa nashtapotunna kashmir nunche ekkuva mandi yuvata ee recrutmentslo palgontundatam maro aasaktikara amsam. antakante aasakti kaliginche maro amsam kuudaa undi. vandalaadi mandi kashmiri ammayilu saitam polies sab inspector postula kosam avasaramaina saareeraka daarudya pareekshalaku haajaravutunnaaru. naalugu rojula kritame leftinent umar fayajnu ugravaadulu kidnap chesi atyanta paasavikamgaa kaalchichampinappatiki polies postullo cherenduku jammookashmir yuvata aasakti chuuputundatam vaari manodhairyaaniki nidarsanamgaa adhikaarulu chebutunnaru. mottam 698 sab inspectorla postulaku 67,218 mandi abhyardhulu darakhastu chesukunnaru. veerilo jammoo regian nunchi darakhastu chesukunna vaaru 31,496 mandi kaga, kashmir nunchi 35, 722 mandi darakhastu chesukunnaru. 6,000 mandiki paiga yuvatulu kuudaa indulo unnaaru. 'kattubatla samajam'loo kunchinchukuni pokunda dhairyamgaa velaadi mandi kashmari ammayilu poty pareekshallo palgontunnattu jammookashmir dgp es.pi.vaid telipaaru. kaga, ugravaadamto kashmeerlo yuvatulu edurkontunna maanasika vedana tamaku telusunani, vaari samasyala parishkaaraaniki taamu krushi cheyalanukuntunnattu polies ricroot mentku haajaraina paluvuru mahila abhyardhulu telipaaru. ugravaadaanni evaru enchukunna sarikaadani, vyaadhiki saraina mandu avasaramani, ugravaada muppunu taamu edurkonenduku siddamgaa unnaamani paluvuru yuvakulu perkonnaru.